Onsdag den 28. september 2011

Krav til medlemsstaternes budgetmæssige rammer *

P7_TA(2011)0426

Europa-Parlamentets lovgivningsmæssige beslutning af 28. september 2011 om forslag til Rådets direktiv om krav til medlemsstaternes budgetrammer (KOM(2010)0523 - C7-0397/2010 - 2010/0277(NLE))

2013/C 56 E/37

(Høring)

Europa-Parlamentet,

opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

(1) EUT C 150 af 20.5.2011, s. 1.

(2) Vedtagne tekster, P7_TA(2011)0289.

Onsdag den 28. september 2011

BILAG

Europa-Parlamentets erklæring om sammenligningstabeller

For så vidt angår forslaget til Rådets direktiv om krav til medlemsstaternes budgetrammer, erklæres det herved, at den aftale, der er indgået mellem Europa-Parlamentet og Rådet i forbindelse med den samlede aftale om pakken om økonomisk styring, og den omstændighed, at den konkrete retsakt er et Rådets direktiv, ikke foregriber udfaldet af de interinstitutionelle forhandlinger om sammenligningstabeller.

Rådets erklæring

Det erklæres herved, at den aftale, der blev indgået mellem Rådet og Europa-Parlamentet vedrørende Europa-Parlamentets og Rådet forordning til ændring af forordning (EF) nr. 1466/97 om styrkelse af overvågningen af budgetstillinger samt overvågning og samordning af økonomiske politikker, Europa-Parlamentets og Rådets forordning om effektiv håndhævelse af budgetovervågningen i euroområdet, Europa-Parlamentets og Rådets forordning om forebyggelse og korrektion af makroøkonomiske ubalancer, Europa-Parlamentets og Rådet forordning om håndhævelsesforanstaltninger til at korrigere uforholdsmæssigt store makroøkonomiske ubalancer i euroområdet, Rådets forordning til ændring af forordning (EF) nr. 1467/97 om fremskyndelse og afklaring af gennemførelsen af proceduren i forbindelse med uforholdsmæssigt store underskud og Rådets direktiv om krav til medlemsstaternes budgetrammer, ikke foregriber udfaldet af de interinstitutionelle forhandlinger om sammenligningstabeller.

Kommissionens erklæring om sammenligningstabeller

Kommissionen gør opmærksom på sit tilsagn om at sikre, at medlemsstaterne opstiller sammenligningstabeller, der sammenholder deres vedtagne gennemførelsesforanstaltninger med EU-direktivet, og fremsender dem til Kommissionen inden for rammerne af gennemførelsen af EU-lovgivning i national ret, til gavn for borgerne, bedre lovgivning og øget juridisk gennemsigtighed samt for at understøtte undersøgelsen af de nationale bestemmelsers overensstemmelse med EU-bestemmelserne.

Kommissionen beklager den manglende opbakning til bestemmelsen indeholdt i forslaget til Rådets direktiv om krav til medlemsstaternes budgetrammer, der havde til formål at gøre opstillingen af sammenligningstabeller obligatorisk.

Kommissionen godtager i kompromisets ånd og med henblik på at sikre en øjeblikkelig vedtagelse af forslaget, at tekstens bestemmelse om obligatoriske sammenligningstabeller udskiftes med en bestemmelse, der tilskynder medlemsstaterne til at følge denne praksis.

Den holdning, Kommissionen indtager i denne sag, må imidlertid ikke anses for præcedens. Kommissionen vil fortsætte sine bestræbelser på, sammen med Europa-Parlamentet og Rådet, at finde en hensigtsmæssig løsning på dette horisontale institutionelle anliggende.